b"\n_START_ARTICLE_\nCentre d'Amics de Reus\n_START_SECTION_\nHist\xc3\xb2ria\n_START_PARAGRAPH_\nL'associaci\xc3\xb3 neix el 1974 a la fi de la dictadura per\xc3\xb2 la proposta d'estatuts del 1975 es va rebutjar pel Ministeri de la Governaci\xc3\xb3. Una segona proposta del 1977 tamb\xc3\xa9 \xc3\xa9s rebutjada i va caldre una intervenci\xc3\xb3 de Josep Tarradellas prop del govern de transici\xc3\xb3 perqu\xc3\xa8 els estatuts fossin aprovats el 1978. La seva seu est\xc3\xa0 situada a \xc2\xabLa Boella\xc2\xbb, la casa de la fam\xc3\xadlia Quer, i casa natal del pintor Mari\xc3\xa0 Fortuny i Marsal al raval de Robuster. El centre compta amb dues sales d'exposicions permanents i amb sales per a exposicions tempor\xc3\xa0ries i altres activitats culturals. _NEWLINE_El 17 de setembre de 2004, a l'ocasi\xc3\xb3 del 25\xc3\xa8 aniversari, va rebre el guard\xc3\xb3 de la ciutat, per \xc2\xabla tasca duta a terme en el m\xc3\xb3n cultural i associatiu\xc2\xbb. Durant una visita el maig del 2009 el president de la Diputaci\xc3\xb3 de Tarragona, Josep Poblet, va lloar el centre com a una de les entitats socials i hist\xc3\xb2riques amb m\xc3\xa9s traject\xc3\xb2ria de la ciutat. Va ressaltar la seva tasca de promoci\xc3\xb3 de la cultura i la seva contribuci\xc3\xb3 a la cohesi\xc3\xb3 social i la promoci\xc3\xb3 del territori._NEWLINE_Des del 2002, en honor del periodista i poeta Francesc Mart\xc3\xad i Queixal\xc3\xb3s (1916-2002), membre fundador i directiu del centre s'organitza el \xc2\xabPremi de Poesia Catalana Francesc Mart\xc3\xad Queixal\xc3\xb3s\xc2\xbb El 2012 va afegir-se el \xc2\xabPremi Reina Margarida de Prades\xc2\xbb. Ambd\xc3\xb3s s\xc3\xb3n dotats d'un premi en met\xc3\xa0l\xc2\xb7lic i les obres premiades s\xc3\xb3n publicades en la revista Lo Nunci, portaveu de l'entitat._NEWLINE_Forma part de la Federaci\xc3\xb3 d'Ateneus de Catalunya"